text: [{"text_idx": "#000004", "text": "Nor\u00f0urlandahu\u0301si\u00f0 var i\u0301lati\u00f0 til rokkonsert, ta\u0301 no\u0301gvir hundra Uriah Heep fjepparar vo\u0301ru savna\u00f0ir at uppliva f\u00f8roysku Deiggj saman vi\u00f0 gamla Uriah Heep oddamanninum John Lawton."}, {"text_idx": "#000005", "text": "Sja\u0301ldan man mi\u00f0alaldurin til eina rokkonsert i\u0301 F\u00f8royum hava veri\u00f0 so h\u00f8gur. Men ta\u00f0 vo\u0301ru heldur ikki nakrir sprelskir unglingar, i\u00f0 manna\u00f0u bo\u0301lkin a\u0301 pallinum, burturs\u00e6\u00f0 fra\u0301 trummuleikaranum munnu flestu Deiggjararnir vera t\u00e6ttari ha\u0301lvt hundra enn fj\u00f8ruti og John Lawton er 65 a\u0301ra gamal. Stutt sagt ein bu\u0301gvin bo\u0301lkur, men ta\u00f0 riggar eisini best til henda to\u0301nleikin."}, {"text_idx": "#000006", "text": "Longu a\u0301\u00f0renn konsertin byrja\u00f0i var d\u00f8mt nostalgi i\u0301 langar banar, og spentu a\u0301sko\u00f0ararnir skiftust um at nevna l\u00f8g, i\u00f0 teir vildu hoyra. Lat ta\u00f0 vera sagt beinanvegin, tru\u0301gvu fjepparnir fingu ta\u00f0 teir komu eftir, eina fi\u0301na rokkkonsert vi\u00f0 eina perlur\u00f8\u00f0 av Uriah Heep klassikarnum sungnar av einum klassasangara vi\u00f0 einari sto\u0301rari rokkr\u00f8dd."}, {"text_idx": "#000007", "text": "Nor\u00f0urlandahu\u0301si\u00f0 hev\u00f0i veruliga spent seg u\u0301t til konsertina. Millumveggirnir vo\u0301ru tiknir burt, og mitt i\u0301 sto\u0301ra salinum var barr sett upp. Hetta rigga\u00f0i v\u00e6l, og man slapp undan sto\u0301ru fer\u00f0sluni, i\u00f0 plagar at vera, ta\u0301 \u00f8l bert f\u00e6st u\u0301ti i\u0301 forh\u00f8llini. Hattin av fyri Nor\u00f0urlandahu\u0301sinum at sl\u00e6kka eitt sindur av teimum so strongu reglunum, i\u00f0 hava merkt tilt\u00f8k i\u0301 hesum fra\u0301li\u0301ka konsertsta\u00f0i."}, {"text_idx": "#000010", "text": "Eg havi sja\u0301lvur onganti\u0301\u00f0 veri\u00f0 Uriah Heep fjeppari, eri ov ungur til at hava varnast sto\u0301rheitsti\u0301\u00f0ina hja\u0301 bo\u0301lkinum, og ho\u0301ast m\u00e6r da\u0301mar \u00f8giliga v\u00e6l, no\u0301gvar av teirra samti\u0301\u00f0arbo\u0301lkum, so hevur teirra to\u0301nleikur onganti\u0301\u00f0 veruliga fingi\u00f0 meg at fara u\u0301t at keypa eina pla\u0301tu ella fl\u00f8gu. To\u0301 so, m\u00e6r da\u0301mar v\u00e6l l\u00f8g sum The Wizard, July Morning, Free me og Easy LIving. Eg var nokk ein heldur atypiskur a\u0301sko\u00f0ari, og hev\u00f0i sum so onga meining, ta\u0301 heitt kjak to\u0301k seg upp millum tveir av mi\u0301num si\u0301\u00f0umonnum, um hv\u00f8r besti Uriah Heep sangurin var."}, {"text_idx": "#000011", "text": "Deiggj leg\u00f0i fyri vi\u00f0 at framf\u00f8ra part av teirra vanliga Uriah Heep showi vi\u00f0 Dennis Lave sum sangara. Hetta er ein v\u00e6l roynt konsept, sum bo\u0301lkurin hevur fer\u00f0ast vi\u00f0 og ta\u00f0 koyrir v\u00e6l. Serliga eru ta\u00f0 r\u00e6ddirnar, i\u00f0 sita v\u00e6l. Bo\u0301lkurin hevur tri\u0301ggjar fi\u0301nar sangarar i\u0301 Fro\u0301\u00f0a, Dennis og Pa\u0301ll, og lekkurt er nokk or\u00f0i\u00f0, i\u00f0 best ly\u0301sir teirra sang. Onkursvegna ho\u0301ska teirra r\u00f8ddir saman, og no\u0301gvu a\u0301rini av samansp\u00e6li ska\u00f0ar ivaleyst heldur ikki. Til hetta tiltaki\u00f0 vo\u0301ru Divaz eisini vi\u00f0 a\u0301 r\u00e6ttiliga no\u0301gvum l\u00f8gum, og hetta styrkti r\u00e6ddarpartin uppaftur meira."}, {"text_idx": "#000015", "text": "John Lawton sang hamrandi v\u00e6l og vi\u00f0 ko\u0301rsanginum hja\u0301 Deiggjarunum og Divaz bleiv vokala ljo\u0301\u00f0myndin einastandandi go\u0301\u00f0. L\u00f8g, sum Stealing, The Wizard, Gypsy og Free Me vo\u0301ru millum h\u00e6ddarpunktini. Men eisini pena balladan Rain, har Fro\u0301\u00f0i, P\u00e6tur og John vo\u0301ru einsamallir a\u0301 pallinum var fra\u0301li\u0301k. No\u0301gv p\u00f8r ny\u0301ttu h\u00f8vi\u00f0, at halda um hv\u00f8r annan og vagga saman, sera romantiskt og hugnaligt."}, {"text_idx": "#000016", "text": "Deiggj duga hetta tilfari\u00f0 og bo\u0301lkurin er r\u00e6ttiliga v\u00e6l sp\u00e6landi. Eg sto\u0301\u00f0 to\u0301 eftir vi\u00f0 kensluni, at hetta var fi\u0301nt, men ikki super fi\u0301nt. Serliga tyktiskt botnurin ikki veruliga at hava ta\u00f0 sparki\u00f0, sum man kann fa\u0301a av ti\u0301li\u0301kum rokki. Hetta var ivaleyst orsaka av fleiri ymiskum faktorum, millum anna\u00f0 var ljo\u0301\u00f0i\u00f0 ikki serliga hart fra\u0301. Ivaleyst bleiv tiki\u00f0 h\u00e6dd fyri, at a\u0301sko\u00f0arnir vo\u0301ru naka\u00f0 v\u00e6l eldri enn vanligt er a\u0301 rokkkonsertum. Ta\u00f0 ljo\u0301\u00f0a\u00f0i v\u00e6l, men voluman sparka\u00f0i teg ikki veruliga. Ein annar trupulleiki tyktist at vera, at bassp\u00e6li\u00f0 ikki alti\u0301\u00f0 tyktist at vera li\u0301ka tight, og ta\u00f0 er r\u00e6ttiliga ty\u0301dningarmiki\u00f0 i\u0301 ti\u0301li\u0301kum to\u0301nleiki. Men sum sagt, hetta var gott, to\u0301 at ta\u00f0 kundi veri\u00f0 betur."}, {"text_idx": "#000017", "text": "Men ta\u00f0 tyktist sum tru\u0301gvu fjeppararnir hugna\u00f0u s\u00e6r o\u0301f\u00f8rt, og klappini vo\u0301ru no\u0301gv, a\u0301\u00f0renn John Lawton og Deiggj komu aftur a\u0301 pallin og framf\u00f8rdu eykal\u00f8gini Hanging Tree og Easy Living, og ta\u0301 Easy Living ljo\u0301ma\u00f0i ko\u0301ka\u00f0i i\u0301 salinum."}, {"text_idx": "#000018", "text": "Eg havi gj\u00f8gnum ti\u0301\u00f0irnar veri\u00f0 a\u0301 no\u0301gvum ti\u0301li\u0301kum konsertum, har to\u0301nleikan\u00f8vn u\u0301r 70u \u0301num og 80 \u0301unum sp\u00e6la, og ein av teimum afturvendandi jaligu upplivingunum er at uppliva fra\u0301li\u0301kar instrumentalistar, t.d. veruligar gittargudar sum fara i\u0301 sja\u0301lvsving. Gamlar menn, sum hava sp\u00e6lt gittar i\u0301 40-50 a\u0301r og sum vita, at teir eru minst li\u0301ka sto\u0301rar stj\u00f8rnur sum sangararnir, sum vi\u00f0 sto\u0301rum sja\u0301lvsa\u0301liti reypa vi\u00f0 si\u0301num dygdum til fr\u00e6gd fyri a\u0301hoyraran. Hetta sakna\u00f0i eg i\u0301 gja\u0301r. Eingin ivi var um, at her var ein ma\u00f0ur, i\u00f0 bestemma\u00f0i, og hinir sp\u00e6ldu undir. Ho\u0301ast b\u00e6\u00f0i Pa\u0301ll og Fro\u0301\u00f0i sp\u00e6ldu v\u00e6l, so var hv\u00f8rgin av teimum so framu\u0301rskarandi instrumentalistur, at man hev\u00f0i hug at sp\u00e6la luftgittar og klappa i\u0301 ovfaraka\u0301ti."}, {"text_idx": "#000020", "text": "Karmarnir vo\u0301ru sum sagt fra\u0301li\u0301kir vi\u00f0 ljo\u0301\u00f0i og ljo\u0301si og h\u00f8li, i\u00f0 ikki eru betur i\u0301 F\u00f8royum. Men okkurt kundi veri\u00f0 betur, ikki f\u00e6rri enn tv\u00e6r fer\u00f0ir fo\u0301r streymurin i\u0301 ljo\u0301\u00f0anlegginum. Hetta komst av, at barrin i\u0301 salinum var forbundin til somu fasu sum ljo\u0301\u00f0pulturin. Hetta er sera o\u0301professionelt av teimum, i\u00f0 h\u00f8vdu sett barrina upp. Hetta tyktist ikki at o\u0301ro\u0301gva a\u0301sko\u00f0ararnar nevnivert, stillu l\u00f8turnar blivu bru\u0301ktar spontant til at syngja July Morning, eitt lag i\u0301 l\u00f8gi\u00f0 nokk ikki var a\u0301 skra\u0301nni fyri kv\u00f8ldi\u00f0."}, {"text_idx": "#000021", "text": "John Lawton var sjo\u0301naliga sera irritera\u00f0ur av streymslitunum, og ho\u0301ast hann sp\u00e6ldi konsertina lidna, og eisini tey obligatorisku eykal\u00f8gini, so kom hann ikki u\u0301t at bukka saman vi\u00f0 hinum to\u0301nleikarunum aftan a\u0301 konsertina."}]